text: Hjem til mareridt
  29 juli 2012 kl. 12.07
  En familie fra Bæk ved Vojens vendte lørdag aften hjem fra udenlandsferie til et mareridt. Deres hus var totalt nedbrændt.
  Ferien i Holland var familiens første udenlandstur. Den endte i et mareridt: Mens de var væk, raserede en brand deres hus i fredags.
  Huset er stort set brændt ned, og familien - et par med to små piger på to og fire år - har mistet alle deres værdier.
  Endnu er brandårsagen uklar. Ingen kom noget til ved branden.
  